b'\n_START_ARTICLE_\nJerry Quarry\n_START_SECTION_\nYleisn\xc3\xa4kym\xc3\xa4\xc3\xa4\n_START_PARAGRAPH_\nQuarryn ottelutyyli ei ollut niink\xc3\xa4\xc3\xa4n hy\xc3\xb6kk\xc3\xa4\xc3\xa4v\xc3\xa4, vaan h\xc3\xa4n oli nopea vastaiskij\xc3\xa4, joka l\xc3\xb6i vastustajiaan mielell\xc3\xa4\xc3\xa4n vartaloon. H\xc3\xa4n oli 1,83 metri\xc3\xa4 pitk\xc3\xa4, ja ottelukunnossa h\xc3\xa4n painoi noin 88 kg.\n_START_SECTION_\nUran alku\n_START_PARAGRAPH_\nQuarry tuli kansallisesti tunnetuksi voittamalla Kultainen k\xc3\xa4sine -kilpailun Madison Square Gardenilla vain 19 vuoden ik\xc3\xa4isen\xc3\xa4. H\xc3\xa4n tyrm\xc3\xa4si kisoissa per\xc3\xa4ti 5 vastustajaansa. Quarry riisui paitansa vuonna 1965 ja voitti viisi ensimm\xc3\xa4ist\xc3\xa4 vastustajaansa, kuten Gene Hamiltonin Los Angelesissa. Ensimm\xc3\xa4isen\xc3\xa4 vuonnaan h\xc3\xa4n voitti per\xc3\xa4ti 14 k\xc3\xa4ym\xc3\xa4st\xc3\xa4\xc3\xa4n 15 ottelusta tyrm\xc3\xa4yksell\xc3\xa4 yhden p\xc3\xa4\xc3\xa4ttyess\xc3\xa4 pistevoittoon.\n_START_SECTION_\n1960-luku\n_START_PARAGRAPH_\n21:ss\xc3\xa4 ensimm\xc3\xa4isess\xc3\xa4 ottelussaan Quarry h\xc3\xa4visi ykk\xc3\xb6shaastajaksi rankatulle Machenille 1966. Vuonna 1967 WBA liitto j\xc3\xa4rjesti haastajaturnauksen, jolla etsittiin ottelulupansa menett\xc3\xa4neelle Muhammad Alille seuraajaa. Quarry p\xc3\xa4rj\xc3\xa4si hyvin, mutta h\xc3\xa4visi Jimmy Ellisille._NEWLINE_Vuonna 1969 Quarry voitti Buster Mathisin ja p\xc3\xa4\xc3\xa4si haastamaan maailmanmestari Joe Frazierin. Quarry h\xc3\xa4visi ottelun 7. er\xc3\xa4ss\xc3\xa4 oltuaan sit\xc3\xa4 ennen pahasti alakynnes\xc3\xa4 jatkuvasti p\xc3\xa4\xc3\xa4llek\xc3\xa4yv\xc3\xa4\xc3\xa4 vastustajaansa kohtaan.\n_START_SECTION_\n1970-luku\n_START_PARAGRAPH_\nVuonna 1970 Quarry p\xc3\xa4\xc3\xa4si haastamaan Muhammad Alin, mutta h\xc3\xa4visi silm\xc3\xa4kulmien auettua niin pahasti, ett\xc3\xa4 h\xc3\xa4n tuskin n\xc3\xa4ki eteens\xc3\xa4._NEWLINE_Vuonna 1973 Quarry voitti kivikovat Ron Lylen ja Earnie Shaversin. Quarry p\xc3\xa4\xc3\xa4si my\xc3\xb6s ottelemaan Ken Nortonia vastaan, mutta h\xc3\xa4visi kamppailun viidenness\xc3\xa4 er\xc3\xa4ss\xc3\xa4 teknisell\xc3\xa4 tyrm\xc3\xa4yksell\xc3\xa4._NEWLINE_T\xc3\xa4m\xc3\xa4n j\xc3\xa4lkeen Quarry otteli 1980 luvulla muutamia merkityksett\xc3\xb6mi\xc3\xa4 otteluita, ja lopetti pitk\xc3\xa4ksi aikaa nyrkkeilyn. Veri veti kuitenkin vuonna 1992 takaisin keh\xc3\xa4\xc3\xa4n. Ainokaisessa 1990 luvun ottelussaan h\xc3\xa4n h\xc3\xa4visi Ron Cranmerille.\n_START_SECTION_\nHall Of Fame\n_START_PARAGRAPH_\nQuarryn suuruus nyrkkeilij\xc3\xa4n\xc3\xa4 tunnustettiin vuonna 1995, kun h\xc3\xa4net valittiin Boxing Hall of fameen. H\xc3\xa4nen nyrkkeilyuransa saldoksi j\xc3\xa4i 53-9-4, 32 tyrm\xc3\xa4yst\xc3\xa4. H\xc3\xa4nen veljens\xc3\xa4 Mike Quarry ja Bobby Quarry ovat my\xc3\xb6s olleet nyrkkeilij\xc3\xb6it\xc3\xa4. Mike h\xc3\xa4visi Bob Fosterille tyrm\xc3\xa4yksell\xc3\xa4 kevyen raskaansarjan titteliottelussa vuonna 1972. Bobby otteli 23 kertaa ja h\xc3\xa4visi muun muassa Tommy Morrisonille ja George Foremanille._NEWLINE_Vuonna 1998 The Ring -lehti arvioi Quarryn 27 parhaaksi iskij\xc3\xa4ksi kautta aikojen._NEWLINE_Quarry kuoli vuonna 1999. Nyrkkeileminen oli aiheuttanut h\xc3\xa4nelle dementian.'